5. pielikums
Ministru kabineta
2017.gada 4.aprīļa
noteikumiem Nr. 199

**Iesniegumā norādāmā informācija**

Iesniegumā ietver vismaz šādu informāciju:

1. par galalietotāju – vārds, uzvārds vai komersanta nosaukums, personas kods vai reģistrācijas numurs;
2. galalietotāja kontaktinformācija – adrese, tālruņa numurs vai mobilā tālruņa numurs;
3. dabasgāzes izmantošanas mērķis – atbilstoši norādot NACE klasificētajiem procesiem un kodiem, ņemot vērā likuma 15.1 panta pirmās daļas 3. punkta “a”, “b” vai “c” apakšpunktos minētos mērķus;
4. apliecinājumu, ka galalietotājs nodrošina darbību un izmaksu nošķiršanu saskaņā ar regulas Nr.651/2014 1.panta 3.punktu, ja galalietotājs vienlaikus izmanto dabasgāzi gan izslēgtajās nozarēs, gan nozarēs, uz kurām attiecas Komisijas regulas Nr. 651/2014 darbības joma;
5. apliecinājumu, ka galalietotājs neatbilst Komisijas regulas Nr.651/2014 2.panta 18.punktā minētajai grūtības nonākušā uzņēmuma definīcijai;
6. apliecinājumu, ka galalietotājs ar dabasgāzes izmantošanu atbilstoši likuma 15.1 panta 3.punkta “a”, “b” un “c” apakšpunktos noteiktajiem mērķiem saistītos dokumentus glabās 10 gadus no atbalsta piešķiršanas dienas;
7. apliecinājumu par sniegtās informācijas patiesumu un to, ka galalietotājam ir zināmi akcīzes nodokļa atvieglojuma saņemšanas nosacījumi un ka viņš apņemas tos ievērot.

Iesniegums iesniedzams Lauku atbalsta dienesta Elektroniskajā pieteikšanās sistēmā (EPS).